ఆరీఫ్ మహమ్మద్ ఖాన్

ఆరీఫ్ మహమ్మద్ ఖాన్(ఆంగ్లం:Arif Mohammad Khan) (జననం 1951 నవంబరు 18) భారతదేశానికి చెందిన రాజకీయ నాయకుడు, 2019 సెప్టెంబరు 6 నుండి కేరళ రాష్ట్ర గవర్నరుగా విధులు నిర్వహిస్తున్నాడు. ఈయన ఒక మాజీ కేంద్ర మంత్రి విధ్యుత్, పౌరవిమానయాన శాఖలకు ఒకప్పుడు మంత్రిగా ఉన్నాడు.

తొలినాళ్లలో  
మహమ్మద్ ఖాన్ 1951 నవంబరు 18న ఉత్తరప్రదేశ్ రాష్ట్రంలోని బులాన్దేస్వర్ లో జన్మించాడు.

కెరీర్ 
ఖాన్ విద్యార్థి నాయకుడిగా తన రాజకీయ జీవితాన్ని ప్రారంభించాడు. అతను 1972-73 సంవత్సరంలో అలీఘర్ ముస్లిం విశ్వవిద్యాలయం విద్యార్థి సంగం అధ్యక్షుడిగా దానికి ఒక సంవత్సరం ముందు (1971-72) దాని గౌరవ కార్యదర్శిగా కూడా ఉన్నాడు. భారతీయ క్రాంతి దళ్ పార్టీ బ్యానర్ పై బులంద్ షహర్ లోని సియానా నియోజకవర్గం నుండి మొదటి శాసనసభ ఎన్నికల్లో పోటీ చేసినప్పటికీ ఓటమి పాలయ్యాడు. 1977 లో తన 26 వ ఏట యుపి శాసనసభ సభ్యుడయ్యాడు.

ఇస్లాం సంస్కర్తగా 
ఆరిఫ్ మొహమ్మద్ ఖాన్  ముస్లింలకు సంబందించిన సంస్కరణలకు మద్దతు పలికేవాడు. 1986లో షా బానో కేసుపై రాజీవ్ గాంధీ కాంగ్రెస్ ప్రభుత్వ వైఖరికి వ్యతిరేకంగా నిరసన వ్యక్తం చేస్తు రాష్ట్ర మంత్రి పదవికి తను రాజీనామా చేశారు. పార్లమెంటులో షా, బానో కేసుపై సుప్రీంకోర్టు తీర్పును ఆయన సమర్థించారు. ఆరిఫ్ ట్రిపుల్ తలాక్ ను వ్యతిరేకించాడు, దాన్ని పాటిస్తున్న వారికి 3 సంవత్సరాల జైలు శిక్ష విధించాలని చెప్పాడు.

మూలాలు 

1951 జననాలు
కేరళ గవర్నర్లు
జీవిస్తున్న ప్రజలు